CELEX: 32013R1059
Language: lv
Date: 2013-10-29 00:00:00
Title: Komisijas Īstenošanas regula (ES) Nr. 1059/2013 ( 2013. gada 29. oktobris ) par atļauju izmantot Saccharomyces cerevisiae MUCL 39885 preparātu kā barības piedevu gaļas liellopiem un par grozījumiem Regulā (EK) Nr. 492/2006 (atļaujas turētājs Prosol SpA )  Dokuments attiecas uz EEZ

31.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 289/30
            
         KOMISIJAS ĪSTENOŠANAS REGULA (ES) Nr. 1059/2013
   (2013. gada 29. oktobris)
   par atļauju izmantot Saccharomyces cerevisiae MUCL 39885 preparātu kā barības piedevu gaļas liellopiem un par grozījumiem Regulā (EK) Nr. 492/2006 (atļaujas turētājs Prosol SpA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Saskaņā ar Komisijas Regulu (EK) Nr. 492/2006 (3)
                  Saccharomyces cerevisiae MUCL 39885 preparātu bez termiņa ierobežojuma atļāva lietot kā barības piedevu gaļas liellopiem atbilstīgi Direktīvai 70/524/EEK. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto preparātu kā esošu barības līdzekli iekļāva barības piedevu reģistrā.
            
         
               (3)
            
            
               Preparātu Saccharomyces cerevisiae MUCL 39885 ar Komisijas Regulu (EK) Nr. 896/2009 (4) desmit gadus atļāva lietot kā barības piedevu sivēnmātēm, ar Komisijas Regulu (ES) Nr. 1119/2010 (5) – piena govīm un zirgiem un ar Komisijas Regulu (ES) Nr. 170/2011 (6) – atšķirtiem sivēniem.
            
         
               (4)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti novērtēt minēto preparātu kā barības piedevu gaļas liellopiem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (5)
            
            
               Eiropas Pārtikas nekaitīguma iestāde (“iestāde”) 2013. gada 13. marta atzinumā (7) secināja, ka saskaņā ar paredzētajiem lietošanas nosacījumiem preparātam Saccharomyces cerevisiae MUCL 39885 nav nelabvēlīgas ietekmes uz dzīvnieku veselību, cilvēku veselību vai vidi un ka tas var uzlabot galīgo ķermeņa masu, barības patēriņa rādītāju un vidējo ikdienas pieaugumu. Iestāde neuzskata, ka būtu nepieciešamas īpašas prasības attiecībā uz uzraudzību pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas ziņojumu par dzīvnieku barībā esošās piedevas analītisko metodi.
            
         
               (6)
            
            
               Preparāta Saccharomyces cerevisiae MUCL 39885 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.
            
         
               (7)
            
            
               Tādējādi, piešķirot jaunu atļauju saskaņā ar Regulu (EK) Nr. 1831/2003, būtu jāsvītro Regulā (EK) Nr. 492/2006 paredzētie noteikumi attiecībā uz preparātu Saccharomyces cerevisiae MUCL 39885. Tāpēc Regula (EK) Nr. 492/2006 būtu attiecīgi jāgroza.
            
         
               (8)
            
            
               Drošības apsvērumi neparedz atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 492/2006 II pielikumā svītro ierakstu par E 1710, Saccharomyces cerevisiae MUCL 39885.
   3. pants
   Pielikumā minēto preparātu un to saturošo barību, kas ražota un marķēta pirms 2014. gada 19. maija, saskaņā ar noteikumiem, kas bija piemērojami pirms 2013. gada 19. novembra, arī turpmāk drīkst laist tirgū un lietot, līdz beidzas esošie krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  Komisijas 2006. gada 27. marta Regula (EK) Nr. 492/2006 par pagaidu un pastāvīgām atļaujām izmantot noteiktas piedevas dzīvnieku barībā (OV L 89, 28.3.2006., 6. lpp.).
   
      (4)  Komisijas 2009. gada 25. septembra Regula (EK) Nr. 896/2009 par atļauju jaunā veidā izmantot Saccharomyces cerevisiae MUCL 39885 kā barības piedevu sivēnmātēm (atļaujas turētājs Prosol SpA) (OV L 256, 29.9.2009., 6. lpp.).
   
      (5)  Komisijas 2010. gada 2. decembra Regula (ES) Nr. 1119/2010 par atļauju izmantot Saccharomyces cerevisiae MUCL 39885 kā barības piedevu piena govīm un zirgiem un par grozījumiem Regulā (EK) Nr. 1520/2007 (atļaujas turētājs Prosol SpA) (OV L 317, 3.12.2010., 9. lpp.).
   
      (6)  Komisijas 2011. gada 23. februāra Regula (ES) Nr. 170/2011, ar ko atļauj izmantot preparātu Saccharomyces cerevisiae MUCL 39885 kā barības piedevu sivēniem (atšķirtiem) un groza Regulu (EK) Nr. 1200/2005 (atļaujas turētājs Prosol SpA) (OV L 49, 24.2.2011., 8. lpp.).
   
      (7)  EFSA Journal 2013; 11(4):3174.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1710
               
               
                  
                     Prosol SpA
                  
               
               
                  
                     Saccharomyces cerevisiae MUCL 39885
               
               
                  
                               
                           
                           
                              
                                 Piedevas sastāvs
                              
                              
                                 Saccharomyces cerevisiae MUCL 39885 preparāts,
                              kas satur vismaz:
                              pulvera veidā: 1 × 109 KVV/g piedevas
                              cietā veidā
                           
                        
                               
                           
                           
                              
                                 Aktīvās vielas raksturojums
                              
                              
                                 Saccharomyces cerevisiae MUCL 39885 dzīvotspējīgas šūnas
                           
                        
                               
                           
                           
                              
                                 Analītiskā metode
                                  (1)
                              
                              Skaitīšanas metode: samaisīšanas metode Petri trauciņā, izmantojot rauga ekstrakta hloramfenikola agaru (EN15789:2009).
                              Identifikācija: polimerāzes ķēdes reakcija (PĶR).
                           
                        
               
                  Gaļas liellopi
               
               
                  —
               
               
                  4 × 109
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Ieteicamais minimālais piedevas saturs uz dzīvnieku dienā: 3,6 × 1010 KVV.
                           
                        
                              3.
                           
                           
                              Drošībai: darba laikā jāizmanto aizsargbrilles un cimdi.
                           
                        
               
                  2023. gada 19. novembris
               
            
         (1)  Sīkāka informācija par analītiskajām metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx